De easchte uakundliche Eawähnung vo Äding ois »villa publica« stommt ausm Joar 748 mid da Bezeichnung »Autingas«. Eascht seit da Grindung vo Neiading (woi im Joar 1224), vawendt ma de Bezeichnung Oidäding. Scho 748 woa da Ort a Pfoiz vo de Agilolfinger-Herzög vo Baiern. Viazge Joar späta is Oidäding karolingische Kenigspfoiz worn. Aus dera Zeit stammt vermutli aa da ejtaste Bau vo da heitign Woifoatskira. In de Joa 876/877 hod Kenig Karlmann a Klosta in Oidäding gstift, wo ea aa begrom worn is. Unta de Wittelsbacher is aa a Chorherrnstift in Oidäding grindt worn.